Sergej Ignaševič
Sergej Nikolajevič Ignaševič (ruski: Сергей Николаевич Игнашевич; Moskva, 14. srpnja 1979.) je umirovljeni ruski nogometaš i reprezentativac koji je igrao na poziciji stopera. 

Ignaševič je u svojoj karijeri igrao i za Lokomotiv Moskvu te je bio ruski prvak s oba kluba; s CSKA-om je 2005. godine osvojio i UEFA Kup. Ignaševič se danas smatra jednim od najboljih obrambenih igrača u historiji ruskog nogometa, a posebno je značajno njegovo partnerstvo s blizancima Aleksejom i Vasilijem Berezuckim. 

Godine 2002. debitirao je za rusku reprezentaciju te je igrao na tri Eura i Svjetskom prvenstvu 2014.; na Euru 2008. je pomogao svojoj reprezentaciji doći do polufinala, a na Svjetskom prvenstvu 2014. je odigrao svoju jubilarnu stotu utakmicu za rusku reprezentaciju. Dana 8. rujna 2015. godine, Ignašević je skupio 110. nastup za reprezentaciju, pretekavši tako Viktora Onopka na listi igrača s najviše nastupa za rusku reprezentaciju, a 17. studenog iste godine podebljao je rekord sa svojim 114. nastupom, postavši ruski igrač s najviše nastupa za bilo koju reprezentaciju (Onopko je imao i četiri nastupa za ZND). 

Ignaševič se umirovio nakon Svjetskog prvenstva 2018. godine, gdje je s reprezentacijom igrao četvrtfinale.

Ruski fudbaleri
Fudbaleri ili nogometaši CSKA Moskve